## Прилог 3

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

За потребе ефикасне реализације Програма енергетске санације потребно је да привредни субјект у понуду грађанима урачуна израду техничке документације ( уколико је привредни субјект и извођач и пројектант) за реализацију следећих мера енергетске ефикасности:

**1) замена спољних прозора и врата и других транспарентних елемената термичког омотача**

За реализацију ове мере **није потребно** прибављати акт надлежног органа.

**2) постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује на основу **Решења о одобрењу за извођење радова**, а радови се изводе према **Идејном пројекту** и **Елаборату енергетске ефикасности,** на основу члана 145. Закона о планирању и изградњи и пратећим правилницима.

**3) постављања термичке изолације испод кровног покривача или таванице**

* уколико се у оквиру реализације ове мере термичка изолација поставља испод таванице, није потребно прибављати акт надлежног органа.
* Уколико се у оквиру реализације ове мере термичка изолација поставља испод кровног покривача и обухвата и делимично или потпуно скидање кровног покривача, мера се реализује на основу **Решења о одобрењу за извођење радова**, а радови се изводе према **Идејном пројекту** и **Елаборату енергетске ефикасности** на основу члана 145. Закона о планирању и изградњи и пратећим правилницима.

**4) Замена постојећег грејача простора на чврсто гориво (котао или пећ)**

**ефикаснијим котлом на гас**

* **Уз конкурсну документацију инвеститор прилаже** **Решење о одобрењу за извођење радова издато од старне надлежног органа** , а радови се изводе према **Идејном пројекту унутрашњих гасних инсталација (УГИ)** на основу члана 145. Закона о планирању и изградњи и пратећим правилницима на основу којег је издато решење.
* За реализацију ове мере потребно је израдити техничку документацију **Технички извештај- технички опис и попис радова** постојећег и новопројектованог стања са пописом потребних радова , који је потребно да овери одговорни пројектант машинске струке за хидраулички део система.

**5) замене постојећег грејача простора на чврсто гориво (котао или пећ) ефикаснијим котлом на биомасу**

* + - За реализацију ове мере потребно је израдити техничку документацију **Технички извештај- технички опис и попис радова** постојећег и новопројектованог стања са пописом потребних радова (са акцентом на стање димњачког система), који је потребно да овери одговорни пројектант машинске струке и **није потребно** прибављати акт надлежног органа. Радови се изводена основу предмера и предрачуна изабраног привредног субјекта (извођача радова) за котлове до 50 KW.
* Уколико се у оквиру реализације ове мере уграђује котао веће снаге од 50 KW, мера се реализује на основу **Решења о одобрењу за извођење радова**, а радови се изводе према **Идејном пројекту** на основу члана 145. Закона о планирању и изградњи и пратећим правилницима.

**6) уградња топлотних пумпи**

* Уколико се у оквиру реализације ове мере уградњом топлотне пумпе замењује постојећи грејач простора и снага топлотне пумпе мања или једнака његовој снази, **није потребно** прибављати акт надлежног органа. За реализацију ове мере потребно је израдити техничку документацију **Технички извештај- технички опис и попис радова** постојећег и новопројектованог стања са пописом потребних радова (са акцентом на положај топлотне пумпе у простору ), који је потребно да овери одговорни пројектант машинске струке.
* Уколико се у оквиру реализације ове мере уградњом топлотне пумпе мења постојећи грејач, снага топлотне пумпе је већа од његове снаге или се топлотна пумпа уграђује као нови топлотни извор, мера се реализује на основу **Решења о одобрењу за извођење радова**, а радови се изводе према **Идејном пројекту** на основу члана 145. Закона о планирању и изградњи и пратећим правилницима.

**7) замене постојеће или уградња нове цевне мреже, грејних тела и пратећег прибора.**

* Уколико се у оквиру реализације ове мере врши замена постојеће цевне мреже, грејних тела и пратећег прибора, **није потребно** прибављати акт надлежног органа . За реализацију ове мере потребно је израдити техничку документацију **Технички извештај- технички опис и попис радова** постојећег и новопројектованог стања са пописом потребних радова (са акцентом на стање арамтуре , циркулационе пумпе ), који је потребно да овери одговорни пројектант машинске струке и **није потребно** прибављати акт надлежног органа.
* Уколико се у оквиру реализације ове мере уграђује нова цевна мрежа, грејна тела и пратећи прибор, мера се реализује на основу **Решења о одобрењу за извођење радова**, а радови се изводе према **Идејном пројекту** на основу члана 145. Закона о планирању и изградњи и пратећим правилницима.

**8) уградња соларних колектора у инсталацију за централну припрему потрошне топле воде.**

* Уколико у оквиру реализације ове мере уграђени колектор или његови делови не излазе из габарита објекта **није потребно** прибављати акт надлежног органа.
* Уколико у оквиру реализације ове мере уграђени колектор или његови делови излазе из габарита објекта, мера се реализује на основу **Решења о одобрењу за извођење радова**, а радови се изводе према **Идејном пројекту** на основу члана 145. Закона о планирању и изградњи и пратећим правилницима.

**9) Уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем**

Да би стекао статус купца-произвођача, претходно је потребно да крајњи купац:

* Изгради производни објекат инсталисане производне снаге до 10,8kW. Изградњу могу да врше првна лица са одговарајућом лиценцом за обављање делатности, на основу **Општих техничких услова који мора да задовољи производни објекат.**
* Прилагоди мерно место. Прилагођење мерног места врши правно лице, које је ангажовао крајњи купац, а које поседује одговарајуће сертификате или лиценце за обављање делатности на основу Општих техничких услова које мора да задовољи производни објекат.
* Закључи уговор о потпуном снабдевању електричном енергијом са нето мерењем или нето обрачуном.
* Уколико у оквиру реализације ове мере уграђени колектор или његови делови излазе из габарита објекта, мера се реализује на основу **Решења о одобрењу за извођење радова**, а радови се изводе према **Идејном пројекту** на основу члана 145. Закона о планирању и изградњи и пратећим правилницима.

**РУКОВОДИЛАЦ ОДЕЉЕЊА ЗА УРБАНИЗАМ**

**Миљко Главинић**